CELEX: 32011D0745
Language: fi
Date: 2011-11-11 00:00:00
Title: 2011/745/: Komission päätös, annettu 11 päivänä marraskuuta 2011 , päätösten 2010/2/EU ja 2011/278/EU muuttamisesta niiden toimialojen tai toimialojen osien osalta, joiden katsotaan olevan alttiita merkittävälle hiilivuodon riskille (tiedoksiannettu numerolla K(2011) 8017) ETA:n kannalta merkityksellinen teksti

17.11.2011   
            
            
               FI
            
            
               Euroopan unionin virallinen lehti
            
            
               L 299/9
            
         KOMISSION PÄÄTÖS,
   annettu 11 päivänä marraskuuta 2011,
   päätösten 2010/2/EU ja 2011/278/EU muuttamisesta niiden toimialojen tai toimialojen osien osalta, joiden katsotaan olevan alttiita merkittävälle hiilivuodon riskille
   (tiedoksiannettu numerolla K(2011) 8017)
   (ETA:n kannalta merkityksellinen teksti)
   (2011/745/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY (1) ja erityisesti sen 10 a artiklan 1 ja 13 kohdan,
   sekä katsoo seuraavaa:
   
               (1)
            
            
               Komission päätöksessä 2010/2/EU (2) vahvistetaan direktiivin 2003/87/EY nojalla luettelo niistä toimialoista ja toimialojen osista, joiden katsotaan olevan alttiita merkittävälle hiilivuodon riskille.
            
         
               (2)
            
            
               Komission päätöksessä 2011/278/EU (3) määritellään direktiivin 2003/87/EY 10 a artiklan mukaisesti unionin laajuiset säännöt päästöoikeuksien yhdenmukaistettua maksutta tapahtuvaa jakoa varten.
            
         
               (3)
            
            
               Direktiivin 2003/87/EY 10 a artiklan 13 kohdan toisen alakohdan mukaisesti komissio voi joka vuosi lisätä toimialoja ja toimialojen osia koskevaan luetteloon toimialan tai toimialan osan, jonka katsotaan olevan altis merkittävälle hiilivuodon riskille. Tätä varten on osoitettava analyyttisessä raportissa, että toimiala tai toimialan osa täyttää mainitun direktiivin 10 a artiklan 14–17 kohdassa vahvistetut perusteet toimialan tai toimialan osan toimintoihin merkittäviä vaikutuksia aiheuttaneen muutoksen jälkeen.
            
         
               (4)
            
            
               Voidakseen määritellä toimialat tai toimialojen osat, joiden katsotaan olevan alttiita merkittävälle hiilivuodon riskille, komissio arvioi unionin tasolla, missä määrin asianomaisen toimialan tai toimialan osan on mahdollista sopivalla jaottelutasolla siirtää tarvittavien päästöoikeuksien suorat kustannukset ja direktiivin 2003/87/EY täytäntöönpanon seurauksena sähkön hinnannoususta aiheutuvat välilliset kustannukset tuotteiden hintoihin menettämättä merkittävää markkinaosuutta hiilidioksidipäästöjen kannalta vähemmän tehokkaille laitoksille, jotka sijaitsevat unionin ulkopuolella. Näiden arviointien on perustuttava hiilen keskihintaan komission tekemän vaikutustenarvioinnin mukaisesti, joka liittyy täytäntöönpanotoimenpiteisiin ilmastonmuutosta ja uusiutuvia energialähteitä koskevien unionin tavoitteiden saavuttamiseksi vuoteen 2020 mennessä. Arviointeihin käytetään myös kauppaa, tuotantoa ja arvonlisää koskevia tietoja kolmelta viimeisimmältä vuodelta kultakin toimialalta tai toimialan osalta, jos tiedot ovat saatavissa.
            
         
               (5)
            
            
               Joitakin toimialoja tai toimialojen osia, kuten poltettujen tiilien ja kattotiilien valmistus, joita ei aikarajoitteiden vuoksi ehditty analysoida täydellisesti tai joita koskevien tietojen laatu ja saatavuus olivat puutteellisia, ei lisätty päätöksen 2010/2/EU liitteessä julkaistuun luetteloon.
            
         
               (6)
            
            
               Toimiala ”Poltettujen tiilien ja muun rakennuskeramiikan valmistus” (NACE-koodi 2640) on arvioitu uudelleen vuonna 2010. Laadullisessa arvioinnissa tuli esiin haastavia markkinoihin liittyviä piirteitä, jotka rajoittavat laitosten investointi- ja päästövähennysmahdollisuuksia; näitä ovat muun muassa kaupan kasvu ja erityisesti tuonnin lisääntyminen halpatuotantomaista, kansainvälisen kilpailun paineiden lisääntyminen, pienten ja keskisuurten yritysten merkittävä osuus unionin tuotannosta ja arvioitujen vuosien vaatimattomat voittomarginaalit verrattuna ylimääräisiin CO2-kustannuksiin. Näiden tekijöiden yhteisvaikutuksen vuoksi kyseinen toimiala on katsottava alttiiksi merkittävälle hiilivuotoriskille.
            
         
               (7)
            
            
               Lisäksi on osoitettu, että toimiala ”Suolan tuotanto” (NACE-koodi 1440) täyttää direktiivin 2003/87/EY 10 a artiklan 14–17 kohdassa vahvistetut määrälliset perusteet, kun on tunnistettu lisää tämän toimialan laitoksia yhteisön riippumattomassa tapahtumalokissa (CITL), joka on tärkein lähde laskettaessa päästöoikeuksien suoria kustannuksia. Mainittu toimiala on tästä syystä lisättävä luetteloon niistä toimialoista tai toimialojen osista, joiden katsotaan olevan alttiita merkittävälle hiilivuodon riskille. Sillä, että yhteisön riippumattomassa tapahtumalokissa olevia laitoksia on tunnistettu kuuluvaksi tähän toimialaan, ei ole vaikutusta muiden toimialojen ja toimialojen osien tilanteeseen merkittävän hiilivuodon riskin kannalta.
            
         
               (8)
            
            
               Jotkut toimialat, joiden ei päätöksessä 2010/2/EU havaittu olevan alttiita merkittävälle hiilivuotoriskille NACE 4 -tasolla, jaettiin osiin, ja muutamat toimialojen osat, joiden tilanne oli erilainen tiettyjen erityisominaisuuksien vuoksi, arvioitiin. Jos tämä arviointi johtaa päätelmään, jonka mukaan toimialat tai toimialojen osat olisi mahdollista erottaa selvästi muista toimialoista tai toimialojen osista erityisten ominaisuuksien perusteella ja jos ne täyttävät direktiivin 2003/87/EY 10 a artiklan 15 tai 16 kohdassa vahvistetut määrälliset perusteet, ne voidaan lisätä tuoteluetteloon, jonka katsotaan olevat alttiina merkittävälle hiilivuodon riskille. Toimialat ”kaakaomassa (lukuun ottamatta lisättyä sokeria tai muuta makeutusainetta sisältävä kaakaomassa)”, ”kaakaovoi, -rasva ja -öljy” sekä ”kaakaojauhe, lisättyä sokeria tai muuta makeutusainetta sisältämätön”, olisi tästä syystä lisättävä luetteloon.
            
         
               (9)
            
            
               Koska päätöksen 2010/2/EU 1 artiklan toisessa kohdassa tarkoitettu analyysi on suoritettu, kyseinen kohta olisi poistettava. Komissio ei löytänyt todisteita kaupan sellaisesta merkittävyydestä, joka oikeuttaisi sisällyttämään kyseessä olevat toimialat luetteloon niistä toimialoista ja toimialojen osista, joiden katsotaan olevan alttiita merkittävälle hiilivuodon riskille.
            
         
               (10)
            
            
               Sen vuoksi olisi muutettava päätöksiä 2010/2/EY ja 2011/278/EU.
            
         
               (11)
            
            
               Tässä päätöksessä säädetyt toimenpiteet ovat ilmastonmuutoskomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Päätöksen 2010/2/EU muuttaminen
   Muutetaan päätös 2010/2/EU seuraavasti:
   
               1)
            
            
               Poistetaan 1 artiklan toinen kohta.
            
         
               2)
            
            
               Muutetaan päätöksen 2010/2/EU liite tämän päätöksen liitteen I mukaisesti.
            
         2 artikla
   Päätöksen 2011/278/EU liitteen I muuttaminen
   Muutetaan päätöksen 2011/278/EU liite I tämän päätöksen liitteen II mukaisesti.
   3 artikla
   Osoitus
   Tämä päätös on osoitettu kaikille jäsenvaltioille.
   
      Tehty Brysselissä 11 päivänä marraskuuta 2011.
      
         
            Komission puolesta
         
         Connie HEDEGAARD
         
            Komission jäsen
         
      
   
   
      (1)  EUVL L 275, 25.10.2003, s. 32.
   
      (2)  EUVL L 1, 5.1.2010, s. 10.
   
      (3)  EUVL L 130, 17.5.2011, s. 1.
   
      LIITE I
      Muutetaan päätöksen 2010/2/EU liite seuraavasti:
      
                  1)
               
               
                  Lisätään 1 kohdan 2 alakohdassa taulukkoon seuraava kohta:
                  
                              NACE-koodi
                           
                           
                              Tavaran kuvaus
                           
                        
                              ”1440
                           
                           
                              Suolan tuotanto”
                           
                        
            
                  2)
               
               
                  Muutetaan 2 kohta seuraavasti:
                  
                              a)
                           
                           
                              Korvataan otsikko seuraavasti:
                              ”DIREKTIIVIN 2003/87/EY 10 A ARTIKLAN 15 JA 16 KOHDASSA SÄÄDETTYJEN MÄÄRÄLLISTEN ARVIOINTIPERUSTEIDEN PERUSTEELLA NACE 4-TASON ULKOPUOLELLA”
                           
                        
                              b)
                           
                           
                              Lisätään kohdan 155154 jälkeen kohdat seuraavasti:
                              
                                          Prodcom-koodi
                                       
                                       
                                          Tavaran kuvaus
                                       
                                    
                                          ”15841100
                                       
                                       
                                          Kaakaomassa (lukuun ottamatta lisättyä sokeria tai muuta makeutusainetta sisältävä kaakaomassa)
                                       
                                    
                                          15841200
                                       
                                       
                                          Kaakaovoi, -rasva ja -öljy
                                       
                                    
                                          15841300
                                       
                                       
                                          Kaakaojauhe, lisättyä sokeria tai muuta makeutusainetta sisältämätön”;
                                       
                                    
                        
            
                  3)
               
               
                  Lisätään 3 kohtaan kohdan 2416 jälkeen seuraava kohta:
                  
                              NACE-koodi
                           
                           
                              Tavaran kuvaus
                           
                        
                              ”2640
                           
                           
                              Poltettujen tiilien ja muun rakennuskeramiikan valmistus”
                           
                        
            
   
      LIITE II
      Korvataan päätöksen 2011/278/EU liitteessä I vertailutuotteita ”julkisivutiilet”, ”lattiatiilet”, ”kattotiilet” vastaavat kohdat seuraavasti:
      
         
                     Vertailutuote
                  
                  
                     Vertailutuotteen piiriin kuuluvien tuotteiden määritelmä
                  
                  
                     Vertailutuotteen piiriin kuuluvien prosessien ja päästöjen määritelmä (järjestelmän raja)
                  
                  
                     Hiilivuodon riski, siten kuin se määritellään komission päätöksessä 2010/2/EU, vuosina 2013 ja 2014
                  
                  
                     Vertailutuote
                     (päästöoikeuksia/tonni)
                  
               
                     ”Julkisivutiilet
                  
                  
                     Julkisivutiilet, joiden tiheys on yli 1 000 kg/m3 ja joita käytetään muuraustöissä EN-771-1 -standardin mukaisesti, lukuun ottamatta lattiatiiliä, holvitiiliä ja sinertäviä (blue braised) julkisivutiiliä.
                  
                  
                     Käsittää kaikki prosessit, jotka liittyvät suoraan tai välillisesti seuraaviin tuotantoprosesseihin: raaka-aineen valmistelu, aineosien sekoittaminen, tavaran muodostaminen ja muotoileminen, tavaran kuivattaminen, tavaran polttaminen, tuotteen viimeisteleminen ja savukaasujen puhdistaminen.
                  
                  
                     Kyllä
                  
                  
                     0,139
                  
               
                     Lattiatiilet
                  
                  
                     Lattiapäällysteisiin EN 1344 -standardin mukaisesti käytettävät savitiilet.
                  
                  
                     Käsittää kaikki prosessit, jotka liittyvät suoraan tai välillisesti seuraaviin tuotantoprosesseihin: raaka-aineen valmistelu, aineosien sekoittaminen, tavaran muodostaminen ja muotoileminen, tavaran kuivattaminen, tavaran polttaminen, tuotteen viimeisteleminen ja savukaasujen puhdistaminen.
                  
                  
                     Kyllä
                  
                  
                     0,192
                  
               
                     Kattotiilet
                  
                  
                     EN 1304:2005 -standardissa määritellyt savikattotiilet, lukuun ottamatta sinertäviä (blue braised) kattotiiliä ja lisätarvikkeita.
                  
                  
                     Käsittää kaikki prosessit, jotka liittyvät suoraan tai välillisesti seuraaviin tuotantoprosesseihin: raaka-aineen valmistelu, aineosien sekoittaminen, tavaran muodostaminen ja muotoileminen, tavaran kuivattaminen, tavaran polttaminen, tuotteen viimeisteleminen ja savukaasujen puhdistaminen.
                  
                  
                     Kyllä
                  
                  
                     0,144”